Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas /* COM/2013/0227 final - 2013/0118 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Sąjungos autonominės tarifinės kvotos reikalingos produktams, kurių Sąjungoje gaminama nepakankamai, kad būtų galima patenkinti Sąjungos naudotojų pramonės poreikius esamuoju kvotų laikotarpiu. Atsižvelgdama į kelių valstybių narių prašymus, Komisija kartu su suinteresuotaisiais vyriausybių ekspertais svarstė galimybę leisti pradėti naudoti tam tikrų žemės ūkio ir pramonės produktų autonomines tarifines kvotas. 2009 m. gruodžio 22 d. Taryba priėmė Reglamentą (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas, kad svarstomų produktų paklausa Sąjungoje būtų patenkinta pačiomis palankiausiomis sąlygomis. Tam tikram produktų kiekiui reiktų nustatyti nulinio arba sumažinto bendrojo muitų tarifo muito normos Sąjungos tarifines kvotas, nesutrikdant tų produktų rinkų. Per Ekonominių muitų tarifų klausimų grupės posėdžiuose vykusius svarstymus paaiškėjo, kad valstybės narės yra pasirengusios leisti pradėti naudoti šio reglamento pasiūlymo I priede nurodytų produktų kvotas, nes tai nesutrikdys tų produktų rinkų. Be to, tapo būtina pritaikyti šio pasiūlymo II priede išvardytas kvotas: reikėjo pakeisti tarifinių kvotų, kurių eilės numeriai 09.2620 ir 09.2633, aprašymą ir prie kvotos, kurios eilės numeris 09.2629, pridėti dar vieną TARIC kodą. Skaidrumo tikslais į šio reglamento pasiūlymo II priedą reikėjo įrašyti kvotų, kurių eilės numeriai 09.2632 ir 09.2917, taikymo galutinę datą, siekiant paskelbti dieną, nuo kurios šios kvotos nebus taikomos. Šis pasiūlymas atitinka žemės ūkio, prekybos, įmonių, vystymosi ir išorės santykių politikos kryptis. Šiuo pasiūlymu nepažeidžiami šalių, sudariusių lengvatinės prekybos susitarimus su ES (kaip antai tų, kurioms taikoma bendroji lengvatinių muitų tarifų sistema, AKR režimas, taip pat šalių kandidačių ir potencialių šalių kandidačių), interesai. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Konsultuotasi su Ekonominių muitų tarifų klausimų grupe, kurioje dalyvauja visų valstybių narių pramonės atstovai. Visos išvardytos kvotos atitinka grupės susitarimą. Galimų rimtų pavojų, kurių pasekmės būtų nepataisomos, nustatyta nebuvo. Šis pasiūlymas bus pateiktas pasibaigus tarnybų konsultacijų procedūrai ir paskelbtas, kai jį priims Taryba. 3. TEISINIAI PASIŪLYMO ASPEKTAI Tarybos reglamento, kuriuo nustatomas tam tikrų žemės ūkio bei pramonės produktų Sąjungos autonominės tarifinės kvotos ir numatomas jų administravimas, dalinis pakeitimas remiantis Sutarties dėl Europos Sąjungos veikimo 31 straipsniu. Pagal tą straipsnį autonomines tarifines kvotas Komisijos siūlymu tvirtina Taryba kvalifikuota balsų dauguma. Pasiūlymas priklauso išimtinei Sąjungos kompetencijai. Todėl subsidiarumo principas netaikomas. Šios priemonės atitinka principus, kuriais siekiama supaprastinti užsienio prekybos veiklos vykdytojams taikomas procedūras, ir 2011 m. Komisijos komunikatą dėl autonominio muitų tarifo taikymo sustabdymo ir kvotų (C 363, 2011 12 13, p. 6). 4. POVEIKIS BIUDŽETUI Nesurinkti muitai iš viso sudaro maždaug 8,8 mln. EUR per metus. Poveikis biudžeto tradiciniams nuosaviems ištekliams yra -6,6 mln. EUR per metus (75 % x 8,8 mln. EUR per metus). 2013/0118 (NLE) Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 31 straipsnį, atsižvelgdama į Europos Komisijos pasiūlymą, kadangi: (1) siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir išvengti tam tikrų žemės ūkio ir pramonės produktų rinkos sutrikimų, Tarybos reglamentu (ES) Nr. 7/2010[1] leista pradėti naudoti autonomines tarifines kvotas. Pagal šias tarifines kvotas produktai gali būti importuojami mokant mažesnės ar nulinės normos muitus. Dėl tų pačių priežasčių atitinkamam devynių produktų, kurių eilės numeriai yra 09.2644 ir 09.2663 – 09.2671, kiekiui nuo 2013 m. liepos 1 d. reikia leisti pradėti naudoti naujas mažesnės arba nulinės muito normos tarifines kvotas; (2) be to, turėtų būti pritaikytas autonominių Sąjungos tarifinių kvotų, kurių eilės numeriai 09.2620 ir 09.2633, produktų aprašymas, o prie kvotos, kurios eilės numeris 09.2629, turėtų būti pridėtas dar vienas TARIC kodas; (3) turėtų būti įrašyta, kad autonominių Sąjungos tarifinių kvotų, kurių eilės numeriai 09.2917 ir 09.2632, taikymo galutinė data yra 2013 m. gruodžio 31 d., nes Sąjunga nesuinteresuota tokių kvotų taikymu po šios dienos; (4) todėl Reglamentas (ES) Nr. 7/2010 turėtų būti atitinkamai iš dalies pakeistas; (5) tarifinėmis kvotomis turi būti leista naudotis nuo 2013 m. liepos 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant, PRIĖMĖ ŠĮ REGLAMENTĄ: 1 straipsnis Reglamento (ES) Nr. 7/2010 priedas iš dalies keičiamas taip: 1) įterpiamos šio reglamento I priede pateiktos kvotų, kurių eilės numeriai 09.2644 ir 09.2663 – 09.2671, eilutės; 2) tarifinių kvotų, kurių eilės numeriai 09.2620, 09.2629, 09.2632, 09.2633 ir 09.2917, eilutės pakeičiamos šio reglamento II priede nurodytomis eilutėmis. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2013 m. liepos 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas I PRIEDAS 1 straipsnio 1 dalyje nurodytos tarifinės kvotos Eilės numeris || KN kodas || TARIC || Aprašymas || Kvotos laikotarpis || Kvotos kiekis || Kvotos muitas (%) 09.2663 || ex 1104 29 17 || 10 || Malti sorgų grūdai, kurie bent išlukštenti ir iš kurių pašalintas gemalas, skirti naudoti gaminant palaidus pakavimo užpildus (1) || 01.07-31.12 || 750 tonų || 0 % 09.2664 || ex 2008 60 19 ex 2008 60 39 || 30 30 || Saldžiosios vyšnios, į kurias pridėta alkoholio ir kurių sudėtyje esančio cukraus yra 9 % masės arba nėra cukraus, kurių skersmuo ne didesnis kaip 19,9 mm, su kauliukais, skirtos šokolado produktams gaminti (1) || 01.07-31.12 || 500 tonų || 10 % (2) 09.2665 || ex 2916 19 95 || 30 || Kalio (E,E)-heksa-2,4-dienoatas (CAS RN 24634-61-5) || 01.07-31.12 || 4 000 tonų || 0 % 09.2666 || ex 3204 17 00 || 55 || Dažiklis C.I. Pigment Red 169 (CAS RN 12237-63-7) || 01.07-31.12 || 20 tonų || 0 % 09.2644 || ex 3824 90 97 || 96 || Preparatas, kurio sudėtyje yra: — || ne mažiau kaip 55 % ir ne daugiau kaip 78 % dimetilglutarato — || ne mažiau kaip 10 % ir ne daugiau kaip 28 % dimetiladipato ir — || ne daugiau kaip 25 % dimetilsukcinato 01.07-31.12 3 000 tonų 0 % 09.2671 || ex 3905 99 90 || 81 || Polivinilbutiralis (CAS RN 63148-65-2), — || kuriame yra 17,5–20 mol % hidroksilo grupių ir — || kurio dalelių dydžio mediana (D50) yra didesnė kaip 0,6 mm 01.07-31.12 5 500 tonų 0 % 09.2667 || ex 8537 10 99 || 51 || Elektromechaninis perjungtuvas: — || su 5 krypčių perjungikliu, — || su elektros laidininku, — || su integriniu grandynu, — || su infraraudonuoju imtuvu arba be jo, naudojamas 8521 ir 8528 pozicijoms priskiriamiems produktams gaminti (1) 01.07-31.12 3 000 000 vienetų 0 % 09.2668 || ex 8714 91 10 ex 8714 91 10 || 21 31 || Iš anglies pluošto ir dirbtinės dervos pagamintas dviračio rėmas, dažytas, lakuotas ir (arba) poliruotas, naudojamas dviračiams gaminti (1) || 01.07-31.12 || 38 000 vienetų || 0 % 09.2669 || ex 8714 91 30 ex 8714 91 30 || 21 31 || Iš anglies pluošto ir dirbtinės dervos pagaminta dviračio priekinė šakė, dažyta, lakuota ir (arba) poliruota, naudojama dviračiams gaminti (1) || 01.07-31.12 || 26 000 vienetų || 0 % 09.2670 || ex 9405 40 39 || 30 || Elektros apšvietimo įranga, sudaryta iš: — || spausdintinių plokščių, ir — || šviesos diodų (LED) naudojama plokščiaekranių televizorių vidinio apšvietimo įtaisams gaminti (1) 01.07-31.12 8 500 000 vienetų 0 % || (1) || Muitų taikymas sustabdytas pagal Komisijos reglamento (EEB) Nr. 2454/93 291–300 straipsnius (OL L 253, 1993 10 11, p. 1). || || (2) || Taikoma specifinė muito norma. || II PRIEDAS 1 straipsnio 2 dalyje nurodytos tarifinės kvotos Eilės numeris || KN kodas || TARIC || Aprašymas || Kvotos laikotarpis || Kvotos kiekis || Kvotos muitas (%) 09.2632 || ex 2921 22 00 || 10 || Heksametilendiaminas (CAS RN 124-09-4) || 01.01-31.12.2013 || 40 000 tonų || 0 % 09.2917 || ex 2930 90 13 || 90 || Cistinas (CAS RN 56-89-3) || 01.01-31.12.2013 || 600 tonų || 0 % 09.2629 || ex 7616 99 90 ex 8302 49 00 || 85 91 || Teleskopinės rankenos iš aliuminio, skirtos kelioniniam bagažui gaminti (1) || 01.01-31.12 || 800 000 vienetų || 0 % 09.2633 || ex 8504 40 82 || 20 || Elektros lygintuvas, kurio galia ne didesnė kaip 1 kVA, naudojamas 8509 80 ir 8510 pozicijoms priskiriamiems prietaisams gaminti (1) || 01.01-31.12 || 4 500 000 vienetų || 0 % 09.2620 || ex 8526 91 20 || 20 || GPS sistemoms skirtas komplektas su pozicijos nustatymo funkcija, be monitoriaus, ne didesnės kaip 2 500 g masės || 01.01-31.12 || 3 000 000 vienetų || 0 % || (1) || Muitų taikymas sustabdytas pagal Komisijos reglamento (EEB) Nr. 2454/93 291–300 straipsnius (OL L 253, 1993 10 11, p. 1). || FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS, PAŽYMA 1. PASIŪLYMO PAVADINIMAS Tarybos reglamentas, kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas. 2. BIUDŽETO EILUTĖS Skyrius ir straipsnis: 12 skyrius, 120 straipsnis 2013 metams biudžete numatyta suma: 18 631 800 000 EUR (2013 m. BP) 3. FINANSINIS POVEIKIS ¨ Pasiūlymas neturi jokio finansinio poveikio. X Pasiūlymas neturi finansinio poveikio išlaidoms, bet turi finansinį poveikį įplaukoms. Poveikis yra toks: (mln. EUR, dešimtųjų tikslumu) Biudžeto eilutė || Įplaukos[2] || 6 mėnesių laikotarpis, prasidedantis (mmmm/mm/dd) || [Metai – 2013 m. vasario mėn.] 120 straipsnis || Poveikis nuosaviems ištekliams || 2013 07 01 || -3,3 (mln. EUR, dešimtųjų tikslumu) Padėtis pradėjus taikyti priemonę || [2014–2017 m.] 120 straipsnis || -6,6 per metus Visa nesurinktų muitų suma 2012 m. dėl dabar taikomų autonominių tarifinių kvotų, nustatytų Reglamente (ES) Nr. 7/2010, yra 54,9 mln. EUR. Prognozuojama, kad dėl šio reglamento papildymų kasmet nesurinktų muitų suma padidės 8,8 mln. EUR. Remiantis pirmiau išdėstyta informacija, dėl šio reglamento taikymo prarastos įplaukos 2014 01 01 – 2017 12 31 laikotarpiu gali sudaryti 6,6 mln. EUR (bendra suma 8,8 mln. EUR x 0,75), o 2013 07 01 – 2013 12 31 laikotarpiu – 3,3 mln. EUR. 4. Kovos su sukčiavimu priemonės Remiantis Komisijos reglamento (EEB) Nr. 2454/93 291–300 straipsniais, bus atlikti kai kurių produktų, kuriems taikomas šis Tarybos reglamentas, galutinio vartojimo patikrinimai. [1] OL L 3, 2010 1 7, p. 1. [2] Tradiciniai nuosavi ištekliai (žemės ūkio mokesčiai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.